section_heading: Povijest
paragraph_text: Termin "dugometražni film" se počeo koristiti kao naziv za glavni film koji se prikazuje u kinu, te film koji se promovira i oglašava. Namjera je bila razlikovati glavni film od kratkih filmova koji su se u pravilu prikazivali prije glavnog filma, npr. filmske novosti, serijali, crtani filmovi, akcijske komedije i dokumentarni filmovi. Ove vrste kratkih filmova prethodile su prikazivanju filma koji je imao najistaknutiju reklamu i imao više rola. Nije bilo iznenadnog skoka u prikazivačkom vremenu filmova - film je ranih 1910-ih postupno narastao od dvije, tri do četiri role.